
ŠILUTĖS RAJONO SAVIVALDYBĖS ADMINISTRACIJOS
ŠVIETIMO, SPORTO IR KULTŪROS SKYRIUS

AIŠKINAMASIS RAŠTAS
[bookmark: _Hlk121147132]DĖL TARYBOS SPRENDIMO „DĖL ŠILUTĖS RAJONO SAVIVALDYBĖS TARYBOS 2024 M. RUGPJŪČIO 29 D. SPRENDIMO NR. T1-508 „DĖL MĖNESINIO MOKESČIO IR PAPILDOMAI TEIKIAMŲ PASLAUGŲ ĮKAINIŲ NUSTATYMO NEFORMALIOJO UGDYMO ĮSTAIGOSE“ PAKEITIMO“ PROJEKTO

2026 m. rugpjūčio 13 d.

	1. Parengto projekto tikslai ir uždaviniai.

	Nustatyti mėnesinį mokestį naujai pradedamai vykdyti klasikinio šokio (baleto) ugdymo programai.

	2. Kaip šiuo metu yra sureguliuoti projekte aptarti klausimai.

	Šilutės rajono savivaldybės taryba 2024 m. rugpjūčio 29 d. sprendimu Nr. T1-508 „Dėl mėnesinio mokesčio ir papildomai teikiamų paslaugų įkainių nustatymo neformaliojo ugdymo įstaigose“ yra patvirtinusi mėnesinį mokestį ir papildomai teikiamų paslaugų įkainius. Nuo 2026 m. rugsėjo 1 d. vietoje Šokio skyriaus šokio ugdymo programų yra steigiamos sceninio šokio ir klasikinio (baleto) šokio ugdymo programos. Atsižvelgdami į Šilutės meno mokyklos direktorės 2026 m. rugpjūčio 7 d. raštą Nr. (1.16E) E3-77, siūlome nustatyti mėnesinį mokestį Šokio skyriaus programoms.. Savivaldybės tarybai pritarus, klasikinio šokio (baleto) ugdymo programa būtų pradėta vykdyti nuo 2026 m. rugsėjo 1 d. 


	3. Kokių pozityvių rezultatų laukiama.

	Šilutės meno mokykloje bus pradėta vykdyti nauja klasikinio šokio (baleto) ugdymo programa, todėl padidės vaikų ugdymo programų pasirinkimo galimybės.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Neigiamų pasekmių nenumatoma.

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Nereikės. Galioja Šilutės rajono savivaldybės tarybos 2024 m. rugpjūčio 29 d. sprendimas Nr. T1-508 „Dėl mėnesinio mokesčio ir papildomai teikiamų paslaugų įkainių nustatymo neformaliojo ugdymo įstaigose“, kuris šiuo sprendimo projektu keičiamas. Kitų galiojančių teisės aktų keisti ar panaikinti nereikės.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles. 

	Antikorupcinio vertinimo pažyma pridedama.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Papildomai savivaldybės biudžeto lėšų nereikės.

	8. Projekto autorius ar autorių grupė.

	Švietimo, sporto ir kultūros skyriaus vedėja Dainora Butvydienė

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Mokestis, neformalusis ugdymas, įkainiai.

	10. Kiti, autorių nuomone, reikalingi pagrindimai ir paaiškinimai.

	Nėra.



	Skyriaus vedėja
	Dainora Butvydienė






